ಸಹೋದ್ಯೋಗಿ ಪಂಚ್ – ಕರಾಟೆ ಕಲೆ ಉಳಿಸಿತು ಟೆಕ್ಕಿಯ ಮಾನ!

ಬೆಂಗಳೂರು: ಶಾಲೆಯಲ್ಲಿ ಕಲಿತ್ತಿದ್ದ ಕರಾಟೆಯಿಂದ ಯುವತಿಯೊಬ್ಬರು ಸಹೋದ್ಯೋಗಿಗೆ ಪಾಠ ಕಲಿಸಿ, ಮಾನ ಉಳಿಸಿಕೊಂಡು ಮನೆಗೆ ಮರಳಿದ ಘಟನೆ ನಗರದ ಎಚ್‍ಎಸ್‍ಆರ್ ಲೇಔಟ್ ಠಾಣೆ ವ್ಯಾಪ್ತಿಯಲ್ಲಿ ನಡೆದಿದೆ.

ಯುವತಿ ಖಾಸಗಿ ಕಂಪನಿಯೊಂದರಲ್ಲಿ ಸಾಫ್ಟ್‍ವೇರ್ ಎಂಜಿನಿಯರ್ ಆಗಿದ್ದು, ಸಹೋದ್ಯೋಗಿ ರಾಹುಲ್ ಸಿಂಗ್ ಎಂಬವರ ಜೊತೆ ಊಟಕ್ಕೆ ಹೋಗಿದ್ದರು. ಈ ವೇಳೆ ಯುವತಿಯ ಜೊತೆ ರಾಹುಲ್ ಅನುಚಿತವಾಗಿ ವರ್ತಿಸಿ, ಲೈಂಗಿಕ ದೌರ್ಜನ್ಯಕ್ಕೆ ಯತ್ನಿಸಿದ್ದನು. ಆಗ ಯುವತಿ ತಾನು ಶಾಲೆಯಲ್ಲಿ ಕಲಿತ್ತಿದ್ದ ಕರಾಟೆಯಿಂದ ರಾಹುಲ್‍ಗೆ ಥಳಿಸಿ, ಅಲ್ಲಿಂದ ಓಡಿ ಹೋಗಿದ್ದರು.

ಬಳಿಕ ಯುವತಿ ಎಚ್‍ಎಸ್‍ಆರ್ ಲೇಔಟ್ ಪೊಲೀಸ್ ಠಾಣೆಗೆ ಬಂದು, ರಾಹುಲ್ ವಿರುದ್ಧ ಪ್ರಕರಣ ದಾಖಲಿಸಿದ್ದಾರೆ. ಈ ಕುರಿತು ತನಿಖೆ ಆರಂಭವಾಗಿದೆ ಎಂದು ಪೊಲೀಸರು ತಿಳಿಸಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv